text: Kvindelig bartender fik tæsk 
  27 februar 2015 kl. 10.14
  To mænd gik i nat amok på Casino Bodega i Fredericia. Først fik kvindelige bartender tæsk derefter gik de løs på politiet. Det skriver Fredericia.info.
  Politiet måtte torsdag nat haste til Casino Bodega i Købmagergade i Fredericia. Her havde den kvindelige bartender forsøgt at smide to mænd ud på grund af deres provokerende opførsel.
  Men de to mænd blev i stedet voldelige. Bartenderen fik knytnæveslag i ansigtet og blev skubbet ind i en væg.
  Politiet blev tilkaldt, men da de nåede frem, gik de to mænd amok på dem, og de fremmødte politibetjente måtte tilkalde assistance.
  Selv da politiet fik fat i den ene mand og lagt ham i håndjern, faldt der ikke ro på ham. Han begyndte at løbe fra stedet med hænderne i håndjern. Efter en del tumult lykkes det dog for de fire betjente at få de to mænd ind i hver sin patruljebil og kørt til Vejle.
  Her blev de smidt i hver deres rum i detentionen, inden de vil blive afhørt. Når de er blevet ædru.
  Den ene var 42 år og fra Sønderborg. Hans makker var en 43-årig fra Vejle. Politiet oplyser, at de to mænd vil blive sigtet for vold mod bartenderen, samt vold mod embedsmand i funktion.
  Ifølge oplysninger til Fredericiainfo.dk er den kvindelige bartender sluppet med knubs, men hun er tydeligt chokeret.
  
  